КIуэкIуэ Казбек «ЩIыхьым и мафIэ мыужьыхыж» мемориалым удз гъэгъахэр трелъхьэ
Хэкум и хъумакIуэм и махуэм Къэбэрдей-Балъкъэр Республикэм и Iэтащхьэ КIуэкIуэ Казбек ди хэкуэгъу хэкIуэдахэм я щIыхьым пщIэшхуэ зэрыхуищIым и нэщэнэу «ЩIыхьым и мафIэ мыужьыхыж» мемориалым удз гъэгъахэр трилъхьащ.
Мы Iуэхум кърихьэлIащ республикэм и Парламентымрэ Правительствэмрэ я унафэщIхэр, зауэмрэ лэжьыгъэмрэ я ветеранхэр, жылагъуэ зэгухьэныгъэхэм я лIыкIуэхэр, щIалэгъуалэр. ПэкIум хэтахэр хэкIуэда лIыхъужьхэм я фэеплъу зы дакъикъэкIэ щыгъуащ.
Хэкум и хъумакIуэм и махуэм теухуа зэхыхьэхэр мы махуэхэм щекIуэкIащ Къэбэрдей-Балъкъэрым и къалэ, щIыпIэ псоми.
КъБР-м и Iэтащхьэмрэ
Правительствэмрэ я пресс-IуэхущIапIэ.
